b'\n_START_ARTICLE_\nTunturihilpi\n_START_SECTION_\nUlkon\xc3\xa4k\xc3\xb6\n_START_PARAGRAPH_\nLaji on monivuotinen, m\xc3\xa4t\xc3\xa4st\xc3\xa4v\xc3\xa4 ja kasvaa vain 2\xe2\x80\x938 senttimetri\xc3\xa4 korkeaksi. Korret ovat rentoja, lehdet ovat kouruiset ja 1,5\xe2\x80\x934 senttimetri\xc3\xa4 pitk\xc3\xa4t. Kukinto on pieni t\xc3\xa4hk\xc3\xa4m\xc3\xa4inen r\xc3\xb6yhy.\n_START_SECTION_\nLevinneisyys\n_START_PARAGRAPH_\nTunturihilpi kasvaa Suomessa tunturien lakiosien lumenviipymill\xc3\xa4 ja puronvarsilla, muualla Pohjoismaissa my\xc3\xb6s lintuvuorilla. Suomessa se on hyvin harvinainen ja esiintyy vain Enonteki\xc3\xb6n pohjoisosassa. Se on luokiteltu silm\xc3\xa4ll\xc3\xa4pidett\xc3\xa4v\xc3\xa4ksi lajiksi.'